EELNÕU

31.10.2021

**VABARIIGI VALITSUS**

**K O R R A L D U S**

Tallinn, Toompea ... . detsember 2021 nr …

**“Eesti maaelu arengukava 2014–2020”**

**muudatusettepanekute heakskiitmine ja**

**volituse andmine**

Euroopa Liidu ühise põllumajanduspoliitika rakendamise seaduse § 2 lõike ning Euroopa Parlamendi ja nõukogu määruse (EL) nr 1303/2013, millega kehtestatakse ühissätted Euroopa Regionaalarengu Fondi, Euroopa Sotsiaalfondi, Ühtekuuluvusfondi, Euroopa Maaelu Arengu Põllumajandusfondi ning Euroopa Merendus- ja Kalandusfondi kohta, nähakse ette üldsätted Euroopa Regionaalarengu Fondi, Euroopa Sotsiaalfondi, Ühtekuuluvusfondi ja Euroopa Merendus- ja Kalandusfondi kohta ning tunnistatakse kehtetuks nõukogu määrus (EÜ) nr 1083/2006 (ELT L 347, 20.12.2013, lk 320–469), artikli 30 lõigete 1 ja 2 alusel:

**1**.Kiita heaks Euroopa Komisjoni 13. veebruari 2015. a rakendusotsusega C(2015) 832 heakskiidetud “Eesti maaelu arengukava 2014–2020” muudatusettepanekud.

**2**. Volitada maaeluminister Urmas Kruuset vajaduse korral esindama Eesti Vabariiki arengukava muudatustega seotud läbirääkimistel Euroopa Komisjoniga.

**3**. Maaeluministeeriumil teavitada Rahandusministeeriumi, kui Euroopa Komisjon on punktis 1 nimetatud arengukava muudatusettepanekud heaks kiitnud.

**4**. Maaeluministeeriumil avaldada punktis 1 nimetatud arengukava muudatusettepanekud ja nende kohaselt muudetud arengukava ministeeriumi veebilehel pärast muudatusettepanekute heakskiitmist Euroopa Komisjoni poolt.

Kaja Kallas

Peaminister Taimar Peterkop

 Riigisekretär